दन्तकथा - एक समय कलानौर के राजपूत रांघड़ नवाब के आदेश अनुसार कलानौर के चारों ओर दूर-दूर तक के हिन्दू अपनी नवीन विवाहित पत्नी को अपने घर ले जाने से पहले कलानौर का ‘कौला’ पूजते थे। इसका अर्थ है कि वर वधू वहां नवाब को कुछ भेंट देते थे और वधू को एक रात नवाब के घर ठहरना पड़ता था। एक बार डबरपुर गांव के चौ० बिछाराम मलिक की पुत्री समाकौर अपने पति जिसका गांव गांगटान (डीघल के समीप) था, के साथ अपनी ससुराल को जा रही थी। अपने पति की कलानौर जाने की आज्ञा को न मानकर अपने गांव डबरपुर पहुंची और अपने पिता व भाइयों को सारा हाल सुनाकर कहा कि “तुम्हें लज्जा नहीं आती कि तुम क्षत्रिय होते हुये अपने बहू-बेटियों को मुसलमान रांघड़ों के पास भेजते हो।” उसका पिता घोड़े पर चढकर जाटों की सब खापों में गया और नवाब को मारने की मदद मांगी। जाटों की सब खापों ने मलिकों के नेतृत्व में नवाब पर आक्रमण किया और उसे मार दिया।